Save the Last Dance for Me

«Save the Last Dance for Me» er en amerikansk populærmusikksang, skrevet av Doc Pomus og Mort Shuman. Den ble først spilt inn på plate i 1960 av Ben E. King og The Drifters på Atlantic Records. Innspillingen ble produsert av Jerry Leiber og Mike Stoller, to anerkjente amerikanske plateprodusenter. På den tiden hadde den da ukjente Phil Spector en lærlingrelasjon til dem. Selv om Spector arbeidet med Leiber og Stoller på denne tiden, er det ukjent hvorvidt han assisterte ved produksjonen av denne platen. Imidlertid har Spector-fans bemerket likheter mellom denne platen og annen musikk han etter hvert produserte på egen hånd.Bronson, Fred: The Billboard Book of # 1 Hits, 5th Edition (Billboard Publishing) I sangen sier fortelleren til sin kjæreste at hun er fri til å blande seg og sosialisere gjennom kvelden, men må forsikre ham om at hun vil reservere den siste dansen til ham. Sangen gir mannens perspektiv ved klagende å fortelle sin hustru å ha det moro med dansingen, men minner henne om hvem som vil ta henne hjem og «in whose arms you wanna be».Elvis.com.au

Ike & Tina Turner

Ike & Tina Turner spilte inn sangen og ga den ut på albumet River Deep – Mountain High i 1966. Det lyriske synspunktet var endret til kvinnelig istedenfor mannlig. Sangen ble også gitt ut på B-siden av singelen I'll Never Need More Than This i 1967. I Italia ble den gitt ut på singel med I'll Never Need More Than This på B-siden.discogs.com

Andre versjoner
I 1960 spilte den kvinnelige R&B-sangeren Damita Jo inn en svarsang. Hennes sang, med tittelen «I'll Save the Last Dance for You», bygde rundt den opprinnelige sangens melodi og var således kreditert Pomus og Shuman. Den nådde en 22.-plass på den amerikanske Billboard Hot 100-singlelisten i desember 1960.Damita Jo Hot 100 chart data at Billboard.com
The Beatles spilte inn sangen for sitt aldri utgitte album Get Back i 1969.
Sangeren Harry Nilsson spilte inn sangen og hadde den med på sitt album Pussy Cats i 1974. Denne versjonen var produsert av John Lennon.
I 1974 nådde den kanadiske gruppen The DeFranco Family en attendeplass på Billboards popliste med sin versjon av «Save the Last Dance for Me» med det fjorten år gamle gruppemedlemmet Tony DeFranco som ledesanger.DeFranco Hot 100 chart data at billboard.com
I 1978 spilte countrymusikk-låtskriveren Ron Shaw inn sangen for Pacific Challenger Records. Denne versjonen nådde Top 40 på Billboards countrymusikkliste.
I 1978 spilte tidligere bassist i The Eagles, Randy Meisner, inn en versjon til sitt første soloalbum.
Emmylou Harris og Dolly Parton har spilt inn hver sin versjon av sangen (Harris i 1979 etter å ha opplevd at Shaws versjon ble suksessfull, Parton i 1984). Innspillingene med begge sangerne nådde topp ti på den amerikanske countrylisten.
Skuespiller og noen ganger sanger Bruce Willis har også fremført en versjon av denne sangen.
Den franske divaen Dalida har utgitt en franskspråklig versjon, «Garde-moi la dernière danse».
 I 1996 utgav The Tokens, en doo-wop-gruppe fra Brooklyn, berømt for sin versjon av «The Lion Sleeps Tonight» i 1962, en coverversjon på albumet Tonight the Lion Dances.
I 2005 spilte den kanadiske popstandard-sangeren Michael Bublé inn en versjon av «Save the Last Dance for Me» og hadde den med på albumet It's Time.

Denne versjon av sangen havnet på de amerikanske musikklistene som en danceinnspilling. Det ble anført at den hadde blitt remixet av «Ralphi Rosario og Eddie Baez». Remixen havnet på en 22.-plass på Billboards Hot Dance Club Play-liste.Bublé Dance Club Play charts data at billboard.com 
I begynnelsen av 2006 ble albumversjonen av sangen utgitt til radiostasjoner, og den havnet på en femteplass på Billboard Hot Adult Contemporary Tracks-listenBublé Adult Contemporary chart data at billboard.com og havnet på en 99.-plass på Billboard Hot 100-singlelisten.Bublé Hot 100 chart data at billboard.com

Bublé fremfører sangen på slutten av filmen The Wedding Date fra 2005.
I 2007 spilte dancegruppen S.H.Y. inn en danceversjon av «Save the Last Dance for Me» og nylig har John Barrowman fremført den på et liveshow.

 Norske versjoner 
Karl Ove har skrevet en norsk tekst.Rudi Høyseth Hans norske tittel er "Hvor er du?". Sangen ble innspilt av Michelles. Den ble utgitt på singlen Troll TR 253 i 1968.Se plateetiketten

Arve Sigvaldsen har også skrevet en norsk tekst. Hans norske tittel er «Spar den siste dansen til meg». Sangen ble innspilt av Lillian Askeland. Den ble utgitt på LP-platen Souvenirs (Talent) i 1984.Se plateetikeeten

Terje Tranaas og Sturla Hustad har skrevet en tekst på trøndersk. Deres tittel er «Du kainn dains». Versjonen med Swingers ble utgitt på CD-albumet Trønderdains (Tylden & Co. GTACD 8071) i 1996.Sturla Hustad

 Kulturelle referanser 
Originalversjonen av «Save The Last Dance for Me», fremført av The Drifters, var med i den første sesongens siste episode i den nordamerikanske versjonen av Queer As Folk.Internet Movie Database -"Queer As Folk" Episode # 1.21. (2001) – Soundtracks I en minneverdig scene danser Brian Kenney med Justin Taylor til denne sangen på Justins skoleball (senior prom), som umiddelbart blir etterfulgt av at Justin blir angrepet av en medelev i parkeringshuset.
 En coverversjon har blitt fremført av newzelandske John Clarke i rollen som Fred Dagg.
 Sangen er rangert som nummer 182 på Rolling Stones liste over The 500 Greatest Songs of All Time, noe som gjør den til den nest høyest rangerte The Drifters-sang på listen, bak «Up on the Roof».

 Listeplasseringer med The Drifters 
The Drifters' versjon lå på den norske VG-lista i ti uker i 1961 med nummer to som høyeste plassering.norwegiancharts.com - The Drifters - Save The Last Dance For Me

The Drifters' innspilling kom på den britiske singlelisten 5. november 1960 og lå der i atten uker med nummer to som høyeste plassering.Chart Stats - The Drifters - Save The Last Dance For Me
The Drifters' versjon lå tre ikke-sammenhengende uker som nummer én på den amerikanske Billboard Hot 100-singlelisten i tillegg til å ligge én uke på toppen av den amerikanske Billboard R&B Singles-listen.Whitburn, Joel (1996): The Billboard Book of Top 40 Hits, 6th Eduition (Billboard Publishing)

 Referanser 

Kategori:Sanger fra 1960